**Príloha č.1A**

**Špecifikácia Predmetu zákazky**

**Kategória č. 1: Nákup mediálneho priestoru – v TV**

V súvislosti s realizáciou letnej marketingovej kampane 2022 verejného obstarávateľa s názvom "So close", zameranej na propagáciu a prezentáciu Slovenska v zahraničí s cieľom podpory cestovného ruchu na Slovensku ako cieľovej krajiny, SLOVAKIA TRAVEL realizuje nákup mediálneho priestoru na rôznych platformách na Slovensku ale aj v zahraničí.

Predmetom zákazky je nákup vysielacieho času pre odvysielanie 30“reklamného spotu u poskytovateľov televízneho mediálneho priestoru v Maďarsku a poskytnutie súvisiacich služieb podľa Špecifikácie Predmetu zákazky v bodoch nižšie a v súlade s Prílohou č.1B.

Predmet zákazky je Poskytovateľ povinný poskytnúť v termínoch uvedených v Špecifikácii Predmetu zákazky v bodoch nižšie a v súlade s Prílohou č. 1B.

Špecifikácia Predmetu zákazky v bodoch po jednotlivých plneniach:

1. Dodanie mediálneho plánu s presnými mediálnymi parametrami podľa zadania uvedeného v Prílohe č. 1B, s termínom dodania do 5 pracovných dní od účinnosti Zmluvy.
2. Realizácia nákupu televízneho vysielacieho času v termíne 1.8. – 30.9.2022 a dodanie Zoznamu naplánovaných vysielacích časov spotov (spotlistu) najneskôr 3 pracovné dni pred spustením kampane.
3. Dodanie post-analýzy (post-buy) realizovanej kampane a kontrola skutočného nasadenia spotu v rámci mediaplánu v termíne do 7 pracovných dní po ukončení kampane.
4. Zabezpečenie distribúcie a nasadenia reklamného spotu poskytovateľovi, resp. vysielateľovi televízneho mediálneho priestoru a znášanie prípadných nákladov s tým súvisiacich.